Konrad Nielsen

Konrad Hartvig Isak Rosenvinge Nielsen (født 28. august 1875, død 27. november 1953) var norsk lingvist og professor i finsk-ugriske språk. 

Nielsen ble født på Vik i Helgeland, som sønn av stortingspresident Sivert Andreas Nielsen (1823–1904). Nielsen hadde planlagt å bli prest i Finnmark, og studerte derfor samisk og finsk etter å ha avlagt teologisk embedseksamen i 1896. Nielsen fortsatte å studere språk, og foretok flere språkreiser til Finland, Ungarn, Tyrkia. Fra 1911 til 1946 virket han som professor ved Universitetet i Oslo. Hans trebinds Lærebok i lappisk ble av Verdens Gang omtalt som «et standardverk av internasjonalt format». Han sto også bak Lappisk Ordbok, utgitt i tre bind mellom 1932 og 1938. Nielsen virket også som oversetter, og etterlot seg ved sin død en oversettelse av det finske Kalevala-eposet. Han var innvalgt i Det Norske Videnskaps-Akademi og medlem av det Finsk-Ugriske Selskap i Helsingfors.

Nielsen var gift med Gudrun Agnes Augusta Mølle og far til Sivert A. Nielsen (1916–2004), norsk embetsmann og FN-ambassadør.

Utgivelser

Litteratur 
 


Referanser 

Personer fra Sømna kommune
Norske filologiprofessorer
Norske professorer i språkvitenskap
Alumni fra Helsingfors universitet
Samisk språkhistorie